b'\n_START_ARTICLE_\nJohannes Bengs\n_START_PARAGRAPH_\nJohannes Bengs (2. toukokuuta 1877 Mustasaari \xe2\x80\x93 11. lokakuuta 1936 Vaasa) oli suomalainen poliitikko. H\xc3\xa4nen puolueensa oli Ruotsalainen kansanpuolue._NEWLINE_Bengs valittiin eduskuntaan vaaleissa 1922 Vaasan l\xc3\xa4\xc3\xa4nin etel\xc3\xa4isest\xc3\xa4 vaalipiirist\xc3\xa4. H\xc3\xa4n toimi kansanedustajana syyskuusta 1922 huhtikuuhun 1924 ja oli j\xc3\xa4senen\xc3\xa4 eduskunnan laki- ja talousvaliokunnassa. H\xc3\xa4n toimi poliittisella urallaan my\xc3\xb6s Mustasaaren kunnallislautakunnan ja kunnanvaltuuston j\xc3\xa4senen\xc3\xa4 sek\xc3\xa4 molempien puheenjohtajana._NEWLINE_Bengs syntyi maanviljelij\xc3\xa4perheeseen ja oli itsekin ammatiltaan maanviljelij\xc3\xa4, jona h\xc3\xa4n ty\xc3\xb6skenteli Mustasaaressa vuodesta 1898. H\xc3\xa4n toimi my\xc3\xb6s lautamiehen\xc3\xa4 ja sai herastuomarin arvonimen. Koulutukseltaan h\xc3\xa4n oli ylioppilas, joksi h\xc3\xa4n valmistui vuonna 1896._NEWLINE_Bengs oli naimisissa Edla Maran kanssa. He avioituivat vuonna 1900. Bengs kuoli lokakuussa 1936, 59 vuoden i\xc3\xa4ss\xc3\xa4.'